14 mesiacov planéty Neptún je podivná skupinka.
Väčšina z nich sú malé hrudy kameňa a ľadu pripomínajúce zemiak.
Niektoré sú tak ďaleko od Neptúna, že na jeden jeho oblet potrebujú 29 rokov.
Takmer všetky sú asteroidy zachytené gravitáciou Neptúna.
99,5 % všetkej hmoty okolo planéty je nahromadenej v Tritónovi.
Je to siedmy najväčší mesiac, ťažší než všetky ostatné známe mesiace
v Slnečnej sústave, ktoré sú menšie ako on dohromady.
Jeho povrch je približne tak veľký ako rozloha Ruska a Austrálie dohromady.
Navyše patrí k štyrom objektom Slnečnej sústavy, o ktorých vieme, že sú geologicky aktívne.
Triton obieha Neptún "zlým" smerom, proti rotácii planéty,
čo je v našej sústave pre objekt takej veľkosti unikátne.
Môžme z toho vyvodzovať, že Triton nebol vždy mesiacom Neptúna,
ale pravdepodobne trpasličou planétou, ktorú si Neptún privlastnil v čase,
keď bola Slnečná sústava mladšia a chaotická.
Najpopulárnejšia teória je, že Triton bol kedysi súčasťou planetárneho dvojsystému;
keď sa Neptún presúval k okrajom Slnečnej sústavy,
jeho gravitácia reagovala s dvojsystémom a druhý objekt katapultovala do vesmíru,
zatiaľčo Triton bol pritiahnutý na jeho obežnú dráhu.
To násilne narušilo obežné dráhy ostatných Neptúnových mesiacov,
ktoré to pravdepodobne od planéty odmrštilo
alebo sa zrazili či spadli na jej povrch.
To by vysvetľovalo, prečo je Triton medzi mesiacmi Neptúna tak dominantný.
Ale jedného dňa to skončí.
Triton je Neptúnom spomaľovaný
a nakoniec doňho buď narazí,
alebo bude rozdrvený jeho gravitáciou
na obrovský systém prstencov, podobný tomu Saturnovmu.
Takže si na Tritone nekupujte nehnuteľnosť.
Sk titulky: Martin Polakovič